Komentár k výsledným EON 		Príloha č. 1 k ZVVZ

-	Výraznou reštrikciou EON v r. 2003  vyplývajúcou z limitovanej úhrady straty z VVZ , nárastom cien od 1.7.2003, s ktorým sa v pláne EON ZVVZ na rok 2003 neuvažovalo a inflačným nárastom  vstupov predpokladaným v r. 2004 (8,1 %).
-	Východiskovou základňou EON na rok 2004 sú hodnoty EON plánované na rok 2003 s prihliadnutím k očakávanej skutočnosti, ktoré sú upravené o hodnotu predpokladanej inflácie (8,1 %) podľa návrhu ŠR na rok 2004 schváleného vládou SR. Ďalej sú kalkulované objemy upravené vplyvom racionalizácie, ktoru sa ŽSR podľa rozhodnutia vedenia snaží znížiť rozdiel (stratu) príjmov a nákladov z VVZ. Posledná úprava vyplýva zo zapracovania vplyvu zmeny riadenia (vznik Oblastných riaditeľstiev a s tým spojené náklady na zriadenie sídiel OR, sťahovanie aparátu, technické zabezpečenie a iné). 
-	V kalkuláciách je zapracované tiež  znižovanie zamestnanosti a s tým  súvisiace zníženie osobných nákladov, na druhej strane však zvýšenie nákladov o odstupné prepusteným zamestnancom., zmeny cien energií oproti pôvodným predpokladom ŠR v zmysle vládou schváleného návrhu ŠR v októbri 2004. V predloženej prílohe č.5a vzniká rozdiel medzi kalkuláciou EON z 9/2003 a výslednými EON 2004 o 62 355 mil.Sk. Je to výsledok predpokladaného úbytku zamestnancov v súvislosti so vznikom OR. V pôvodnej i vo výslednej  kalkulácii je kalkulovaný nárast priemernej mzdy o 8,1% (podľa inflačného rastu). Úbytok priamych miezd predstavuje úbytok priamo na hlavnej činnosti. Kalkulácia EON z 9/2003 počítala v oblasti priamych miezd s úbytkom 340 zamestnancov. 
Ďalší úbytok zamestnancov a s tým spojené zníženie osobných nákladov je kalkulované na prevádzkovej réžii. So vznikom OR je spojené zníženie 300 funkčných miest zo súčasných aparátov správ ŽDC. Zníženie osobných nákladov predstavuje 88 mil.Sk (režijné náklady a odvody-38%). 
-	 Na navrhované finančné náklady má vplyv nový úver (cca 1,5 mld. Sk), ktorý ŽSR potrebuje na vykrytie splátok istín a úrokov z úverov a záväzkov,  ako aj zabezpečenie prevádzky dráhy, ktoré nie sú zahrnuté v PKF.   
-	Doplnkové dôchodkové poistenie nie je v kalkulácii nákladov ako EON na rok 2004 zahrnuté.
-	Uvádzame prehľad vývoja EON a straty podľa postupných krokov kalkulácie:
( v tis. Sk )
Postupový krok	Objem EON	Tržby z poplatku
a úhrada zo ŠR	HV	
EON kalkulácia z 9/2003	11 300 692	10 265 625	1 035 066	
EON podľa vyhlášky           o cenách	12 171 511	10 269 625	1 901 885	
EON po racionalizácii	10 619 442	10 270 723
	348 719	
Výsledné EON 
(vplyv zmeny riadenia)	10 820 742	10 472 023	348 719	
-	V kalkulácii z 9/2003 sú EON napočítané s vplyvom inflačného rastu 8,1%, pričom pri cenách energií bol predpokladaný vysoký nárast cien el. energie.
        Priame mzdy a s nimi súvisiace odvody  boli uvažované v závislosti na znížení zamestnanosti súvisiacej s procesom transformácie ŽSR a vznikom Oblastných riaditeľstiev  od 1.1.2004 (súčasne s tým budú zrušené správy ŽDC), nie v súvislosti so znižovaním dopravných výkonov.  Na zamestnanosť ŽSR má vplyv  objednávka kilometrickej dľžky tratí poskytovaných dopravcom, ktorá nebola zo strany štátu zmenená. Zníženie výkonov  dopravy , či už osobnej, alebo nákladnej so súčasným zachovaním aspoň jedného druhu dopravy, resp. zníženého objemu dopravných výkonov pre ŽSR znamená vzhľadom na vysoký podiel fixných nákladov len veľmi malú flexibilnosť v oblasti zamestnanosti. Na zamestnanosť a tým aj na osobné náklady by malo priamy vplyv len úplné zrušenie trate, resp. jej odčlenenie, napr. k VÚC. 
-	EON podľa vyhlášky o cenách sú kalkulované obdobne ako v predchádzajúcom kroku. Náklady réžií sú tu však uvedené podľa kalkulácie EON réžií uznanej auditom  a protokolárne schválených v ZVVZ za rok 2002. Oproti r. 2002 sú réžie upravené o infláciu  8,1 %. Tento krok má poukázať na značnú úsporu oproti možným limitom režijných nákladov  v zmysle cenovej vyhlášky o EON.
-	EON po racionalizácii boli vykalkulované s uvážením maximálnych možností ŽSR znížiť stratu z VVZ.  Do racionalizácie bolo okrem úprav materiálových vstupov a služieb, ktoré podobne ako v r. 2003 povedú k minimalizácii záruk udržania prevádzkyschopnosti a bezpečnosti dopravnej cesty, ako aj zhoršeniu jej celkového technického stavu, zahrnuté aj ďalšie znižovanie zamestnanosti ( oproti pôvodnej kalkulácii ) súvisiace s procesom zmeny riadenia – vznikom oblastných riaditeľstiev schváleným na zasadaní SR dňa 5. 10. 2003.  V prevádzkovej réžii sú premietnuté vplyvy znižovania zamestnanosti na aparátoch správ       (zaniknú, časť bude delimitovaná do aparátov OR) a tiež materiálových nákladov. Výšku správnej réžie ovplyvňuje najmä znižovanie celopodnikových nákladov v zmysle rozhodnutia vedenia GR ŽSR.
-	Výsledné EON sú kumulovaným výsledkom racionalizácie a potreby nákladov (EON) na zmenu riadenia ŽSR. V potrebe je zahrnuté odstupné pre prepustených zamestnancov, náklady na sťahovanie aparátov, zariadenie oblastných riaditeľstiev a technické zabezpečenie. Náklady na zmenu riadenia budú kryté z rezervy vytvorenej v súvislosti s touto zmenou.  

Dopad na ŠR:
	Vzhľadom k tomu, že racionalizácia nepriniesla zníženie straty z VVZ na nulu a jej výsledok bol zmenený nákladmi potrebnými na zmenu riadenia, bola táto situácia prerokovaná vo vedení GR ŽSR a vedením bola predložená na rokovanie SR ŽSR. Správna rada ŽSR svojim uznesením č. 117 odporúča GR ŽSR zahrnúť uvedenú stratu ako riadenú  v PP ŽSR na rok 2004 do celkovej straty ŽSR. Tým bude bilancia VVZ v r. 2004 považovaná za splnenú aj pri dosiahnutí uvedenej výšky straty z VVZ a uvedené riešenie nebude mať dopad na ŠR.

Komentár k jednotlivým položkám výsledných EON podľa kalkulačného vzorca:

1. spotreba materiálu ( návrh ZVVZ  501 259 tis.Sk)
Náklady na materiál predstavujú: 
- spotrebu priameho materiálu na údržbu  infraštruktúry, spotrebu drobného hmotného materiálu, spotrebu pohonných hmôt a palív a nákladov na osobné ochranné prostriedky. Znižovanie nákladov prináša riziko znižovania bezpečnosti a prevádzkovateľnosti a následného zvýšenia poruchovosti zariadení dopravnej cesty. 
(Údržba bez primeraného vstupu nového materiálu v konečnom dôsledku znamená neskoršie zvýšenie náročnosti na materiál v ešte širšom rozsahu  v dôsledku opotrebovania).

2. spotreba energií   ( návrh ZVVZ  45 657 tis.Sk)

Do spotreby energií je začlenená najmä  spotreba elektrickej energie v prevádzke DC: v prevádzkových budovách a spotreba na  zariadeniach DC. Ide o elektrickú energiu, plyn a spotrebu tepla. Index nárastu ceny hlavnej zložky priamych nákladov na energie, t.j. el. energie  je podľa návrhu ŠR 2,2 % oproti úrovni cien r. 2003.  Vo východiskách ŠR bola el. energia uvažovaná s vyšším nárastom. Ostatné zložky energií najmä plyn majú index rastu vyšší, ale vzhľadom na ich malú váhu v celkovej spotrebe priamej energie ovplyvňujú celkový objem iba minimálne.

.	
3. opravy a údržba ( návrh ZVVZ  349 374 tis.Sk)
Na tejto položke sú sledované náklady z dodávateľsky vykonávaných opráv zariadení ŽDC, tj. prevádzkových budov a strojov, traťových zariadení, žel. zvršku a spodku, zariadení oznamovacej a zabezpečovacej techniky a energetiky a elektrotechniky. Návrh prostriedkov na opravy a údržbu dopravnej cesty na úrovni roku 2003 predstavuje kompromis medzi potrebou opráv a možnosťami vyplývajúcimi z limitovanej úhrady.  
Z dôvodu dlhodobého nekrytia potreby opráv je stav zariadení dopravnej cesty na hranici prevádzkovateľnosti a bezpečnosti. 

4. mzdové náklady ( návrh ZVVZ  2 305 000 tis.Sk)
Na položke sú priame mzdy a náhrady miezd prevádzkových zamestnancov na hlavnej činnosti. Predpokladáme medziročný nárast priemernej mzdy podľa dohody z Kolektívneho vyjednávania o 8,1 %.  Objem priamych miezd je upravený o znižovanie zamestnanosti, tak ako o nej hovoríme v úvode, kde sú uvedené aj dôvody prečo sa nedá uvažovať so znížením počtu zamestnancov na dopravnej ceste úmerne  k znižovaniu dopravných výkonov. Tieto dôvody boli  predmetom rokovania so zástupcami EÚ  v rámci prípravného procesu spoplatňovania dopravnej cesty. Bolo potvrdené, že z princípov smerníc EÚ vyplýva, že na krytí výdavkov spojených so znižovaním v náväznosti na rušenie tratí (najmä regionálnych) sa v plnom rozsahu musí podieľať štát, nakoľko ide o fixné náklady, ktorými nemožno zaťažovať dopravcov.

5. odpisy NIM a HIM ( návrh  ZVVZ  2 150 000 tis.Sk)
Náklady na odpisy sú zvýšené vzhľadom na predpoklad zverovania dokončených investícií na dopravnej ceste, financovaných najmä z fondov ISPA a VPS. 

6. ostatné priame náklady (návrh ZVVZ 1 780 063 tis.Sk)
•	zákonné sociálne poistenie ( návrh ZVVZ  870 138 tis.Sk)
Náklady na zákonné sociálne poistenie sú pomernou časťou k celkovým plánovaným nákladom na priame mzdy - tvoria 37, 75 % objemu mzdových nákladov.

•	cestovné ( návrh ZVVZ 42 000 tis.Sk)
Na položke sú sledované cestovné  náhrady na tuzemské a zahraničné služobné cesty v prevádzke v zmysle príslušných predpisov. Pri kalkulácii ich objemu bolo uvažované so znižovaním počtu zamestnancov. 
•	ostatné služby ( návrh  ZVVZ  167 440 tis.Sk)
Položka obsahuje náklady na splátky leasingových služieb do výšky odpisov pri rovnomernom odpisovaní, prepravné, platené nájomné, technické zhodnotenie NIM, výkony spojov. Podpoložkou s najvyšším objemom sú drobné služby poskytované v rámci prevádzky rôznorodého charakteru objednávané z externého prostredia. 
Vzhľadom na redukcie výkonov remeselného charakteru na ŽSR v minulých obdobiach sú ŽSR nútené tieto služby zabezpečovať dodávateľsky.  Kalkulácia objemu ostatných služieb ráta len inflačným rastom o 8,1 %.  Vyššiu potrebu služieb utlmí ŽSR reštrikčnými opatreniami.  V prípade, že príde k odčleneniu niektorých VOJ od ŽSR (napr. Stredisko informatiky) a od týchto už cudzích subjektov bude ŽSR naďalej odoberať služby, na tomto účte možno predpokladať v r. 2004 vyššie čerpanie. Pretože boli tieto služby doteraz účtované na iných priamych nákladoch (vnútropodnikovo) je predpoklad celkového vybilancovania úrovne nákladov, t.j. na iných priamych nákladoch príde k poklesu. Bilancia môže byť  pre ŽSR pasívna, resp. aktívna, čo závisí od toho, či budú výkony od nových subjektov prijímané racionálne. 

•	iné priame náklady ( návrh ZVVZ   700 485 tis.Sk )

Na položke sú sledované náklady vodné a stočné, ostatné dane a poplatky, iné prevádzkové náklady a vnútropodnikové náklady. Vnútropodnikové náklady tvoria až  97 % týchto nákladov. Ide o dodávky výkonov do hlavnej činnosti rôznorodého charakteru. Účtujú si ich správy ŽDC sami sebe (z iných činností – výkony kotolní pre prevádzkové priestory), alebo správy ŽDC  navzájom. Vnútropodnikové výkony účtujú správam ŽDC aj ostatné vnútorné organizačné jednotky ŽSR, napr. školenia prevádzkových zamestnancov, služby informatiky využívané priamo v prevádzke, ubytovacie služby a iné. Viď súvislosť s ostatnými službami.  

-	režijné náklady (návrh ZVVZ 3 359 389 tis.Sk)

•	prevádzková réžia ( návrh ZVVZ   2 193 107 tis.Sk )            
	
Na prevádzkovej réžii (ďalej PRR) sú sledované náklady aparátu správ ŽDC a spoločné náklady správ, ktoré sa nedajú priamo priradiť k prevádzkovému výkonu. 

Okrem vlastných nákladov sú na PRR účtované aj vnútropodnikové výkony, ktoré sa nedajú priamo priradiť k výkonom prevádzky – ide o výkony správ ŽDC ale aj  ostatných OJ, ktoré sú potrebné na prevádzkovanie dráhy.  Kalkulácia nákladov uvažovala so znížením zamestnanosti, súčasne však s rastom cien plynu, vodného a stočného a najmä vykrytím potrieb vyplývajúcich zo zmeny riadenia. Limit EON prevádzkovej réžie daný auditovaným objemom r. 2002, navýšeným o infláciu r. 2003 a r. 2004 ( 8,6 % a 8,1 %)  je dodržaný. 

•	správna réžia ( návrh ZVVZ   1 166 282 tis.Sk ) 

       Na správnej  réžii sú sledované náklady na účelových strediskách, aparáte GR ŽSR a celopodnikových nákladoch. Z položky sú vylúčené tie finančné náklady, ktoré tvoria samostatné položky. V celopodnikových nákladoch sú sledované náklady z výkonov, ktoré nie možné účtovať k priamym nákladom správ ŽDC,  alebo majú celosieťový charakter. Pri kalkulácii EON boli výrazne znížené na základe rozhodnutia vedenia  GR ŽSR  náklady celosieťového charakteru. 

8.	Finančné náklady  ( návrh ZVVZ   330 000 tis.Sk )	

V uvedenej čiastke sú zahrnuté finančné náklady nesúvisiace s úvermi so štátnou zárukou (viď článok V, odsek 4 návrhu ZVVZ na rok 2004). Objem bol upravený v súvislosti s predpokladaným prijatím úveru, ktorým budú uhrádzané splátky istín a úrokov už splatných úverov, náklady súvisiace so zmenou riadenia, úhrada záväzkov a zabezpečenie prevádzky dráhy. 

Záver

	Z vyššie uvedeného vyplýva, že ŽSR ani pri vysokej miere racionalizácie a reštrikčných opatreniach na hranici možností  nedokážu vlastnými silami znížiť  stratu z výkonov  vo verejnom záujme. Pri nezmenenom obsahu a rozsahu objednávky VVZ zo strany štátu a vzhľadom na vývoj dopravných výkonov navrhuje ŽSR situáciu riešiť v zmysle uznesenia SR ŽSR č. 117:
-	v podnikateľskom pláne ŽSR na rok 2004  zahrnúť  nekrytú stratu z VVZ do celkovej straty ŽSR  a toto premietnuť aj  do bilancie príjmov a výdajov, t.j. zníženia vlastných zdrojov,
-	v  ZVVZ stratu tolerovať ako riadenú stratu, 
-	v priebehu roku 2004 hľadať riešenie pokrytia dodatočnou úhradou zo ŠR (z dodatočných príjmov ŠR).